Cheloy Garafil

Si Cheloy Velicaria-Garafil sarong Filipinong abogado  asin dating peryodista na nagsirbe komo  Chairperson asin Resident Representative kan Manila Economic and Cultural Office. Dati siya nagsirbe man bilang Sekretaryo kan Presidential Communications Office hanggan siya naribayan ni Cesar Chavez.

Edukasyon
Si Garafil nagklaae sa University of Santo Tomas (UST) kun saen siya naggradwar na may degree sa communication arts. Dangan siya nagkuang kurso sa abogasya sa parehong unibersidad asin nakapasar sa Bar kan 2003.

Karera
Journalism
Bago siya nagtrabaho sa gobyerno, si Garafil nagin reporter sa peryodikong Malaya. Siya nagtrabnaho man sa Philippine Daily Globe asin sa Central News Agency nin Taiwan.

Gobyerno
Si Garafil nagtabaho bilang prosecutor sa Department of Justice durante kan administrasyon ni Presidente Gloria Macapagal Arroyo.

Kan Oktobre 7, 2022, si Garafil nagdemitir bilang chair kan Land Transportation Franchising and Regulatory Board (LTFRB) ta matukaw sa bagong katongdan bilang Officer in Charge kan Office of the Press Secretary. An opisina ngapit marereorganisar  sa inaapod nang Presidential Communications Office kan Desyembre 29, 2022. Siya na an nagkapot kan opisina na pamayo kan siya pinasumpa bilang Press Secretary kan Enero 10, 2023. Si Acting Secretary Cesar Chavez nagsalida saiya kan Septyembre 5, 2024. Si Garafil iyo na an Chairperson asin Resident Representative kan Manila Economic and Cultural Office. Si Garafil pigribayan si Silvestre Bello III komo MECO Chairman.

 Buhay personal 
Siya napangagom si Eric Garafil, sarong dating reporter sa The Manila Times asin The Manila Chronicle. Igwa sindang duwang aking lalaki asin sarong aking babae.

 Toltolan 

Kategorya:Petsa nin pagkamundag nawawara(Mga buruhay)
Kategorya:Mga Buruhay
Kategorya:Mga Myembro sa gabinete kan administrasyon Bongbong Marcos
Kategorya:Mga Filipinong mga babaerng dilpomata
Kategorya:Mga Nagtapos sa University of Santo Tomas
Kategorya:Mga Filipinong personahe sa peryodiko